CELEX: 32020R0171
Language: et
Date: 2020-02-06 00:00:00
Title: Komisjoni määrus (EL) 2020/171, 6. veebruar 2020, millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) XIV lisa (EMPs kohaldatav tekst)

7.2.2020   
               
               
                  ET
               
               
                  Euroopa Liidu Teataja
               
               
                  L 35/1
               
            
         KOMISJONI MÄÄRUS (EL) 2020/171,
         6. veebruar 2020,
         millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) XIV lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ, (1) eriti selle artikleid 58 ja 131,
         ning arvestades järgmist:
         
                     (1)
                  
                  
                     Ained 1,2-benseendikarboksüülhappe diheksüülester (hargnenud ja hargnemata ahelaga) ja diheksüülftalaat ning ainerühm, mis koosneb 1,2-benseendikarboksüülhappe di-C6–10-alküülestritest ja 1,2-benseendikarboksüülhappe detsüül-, heksüül- ja oktüüldiestrite segust ≥ 0,3 % diheksüülftalaadisisaldusega, vastavad Euroopa Parlamendi ja nõukogu määruses (EÜ) nr 1272/2008 (2) sätestatud reproduktiivtoksiliste ainete (1B kategooria) hulka klassifitseerimise kriteeriumidele ja seega määruse (EÜ) nr 1907/2006 XIV lisasse kandmise kriteeriumidele, mis on sätestatud selle määruse artikli 57 punktis c.
                  
               
                     (2)
                  
                  
                     Aine triksülüülfosfaat vastab määruses (EÜ) nr 1272/2008 sätestatud reproduktiivtoksiliste ainete (1B kategooria) hulka klassifitseerimise kriteeriumidele ja seega määruse (EÜ) nr 1907/2006 XIV lisasse kandmise kriteeriumidele, mis on sätestatud selle määruse artikli 57 punktis c.
                  
               
                     (3)
                  
                  
                     Ained naatriumperboraat, perboorhappe naatriumsool ja naatriumperoksometaboraat vastavad määruses (EÜ) nr 1272/2008 sätestatud reproduktiivtoksiliseks aineks (1B kategooria) klassifitseerimise kriteeriumidele ja seega määruse (EÜ) nr 1907/2006 XIV lisasse kandmise kriteeriumidele, mis on sätestatud selle määruse artikli 57 punktis c.
                  
               
                     (4)
                  
                  
                     Ained 5-sec-butüül-2-(2,4-dimetüültsükloheks-3-een-1-üül)-5-metüül-1,3-dioksaan [1], 5-sec-butüül-2-(4,6-dimetüültsükloheks-3-een-1-üül)-5-metüül-1,3-dioksaan [2] (hõlmab kõiki [1] ja [2] üksikuid stereoisomeere ja kõiki nende kombinatsioone) on vastavalt määruse (EÜ) nr 1907/2006 XIII lisas sätestatud kriteeriumidele väga püsivad ja väga bioakumuleeruvad ning vastavad seega nimetatud määruse XIV lisasse kandmise kriteeriumidele, mis on sätestatud määruse artikli 57 punktis e.
                  
               
                     (5)
                  
                  
                     Ained 2-(2H-bensotriasool-2-üül)-4,6-di-tert-pentüülfenool (UV-328); 2,4-di-tert-butüül-6-(5-klorobensotriasool-2-üül)fenool (UV-327); 2-(2H-bensotriasool-2-üül)-4-(tert-butüül)-6-(sec-butüül)fenool (UV-350) ja 2-bensotriasool-2-üül-4,6-di-tert-butüülfenool (UV-320) on vastavalt määruse (EÜ) nr 1907/2006 XIII lisas sätestatud kriteeriumidele püsivad, bioakumuleeruvad ja toksilised ja/või väga püsivad ja väga bioakumuleeruvad ning vastavad seega nimetatud määruse XIV lisasse kandmise kriteeriumidele, mis on sätestatud määruse artikli 57 punktides d ja/või e.
                  
               
                     (6)
                  
                  
                     Kõik eespool nimetatud ained on määratletud ja kantud kandidaatainete loetellu vastavalt määruse (EÜ) nr 1907/2006 artiklile 59. Euroopa Kemikaaliameti (edaspidi „kemikaaliamet“) 10. novembri 2016. aasta (3) ja 5. veebruari 2018. aasta (4) soovitustes on need ained nimetatud määruse (EÜ) nr 1907/2006 XIV lisasse kandmise jaoks prioriteetseteks aineteks vastavalt selle määruse artikli 58 lõigetele 3 ja 4. Peale selle on komisjon saanud huvitatud isikutelt teavet vastusena üleskutsele esitada teavet kemikaaliameti soovituste projektides soovitatud ainete määruse (EÜ) nr 1907/2006 XIV lisasse kandmisega kaasnevate võimalike majanduslike, sotsiaalsete, tervisega seotud ja keskkonnamõjude (kulud ja tulud) kohta.
                  
               
                     (7)
                  
                  
                     Iga käesoleva määruse alusel määruse (EÜ) nr 1907/2006 XIV lisasse kantud aine jaoks tuleb määruse (EÜ) nr 1907/2006 artikli 58 lõike 1 punkti c alapunkti i kohaselt määrata kuupäev, millest alates on aine turuleviimine ja kasutamine keelatud, välja arvatud juhul, kui selleks antakse autoriseering, võttes arvesse kemikaaliameti suutlikkust autoriseerimistaotlusi menetleda. Nendest ühegi aine puhul ei ole põhjust määrata määruse (EÜ) nr 1907/2006 artikli 58 lõike 1 punkti c alapunktis ii osutatud kuupäev varasemaks kui 18 kuud enne nimetatud määruse artikli 58 lõike 1 punkti c alapunktis i osutatud kuupäeva.
                  
               
                     (8)
                  
                  
                     Määruse (EÜ) nr 1907/2006 artikli 58 lõike 1 punkt e koostoimes artikli 58 lõikega 2 näeb ette võimaluse vabastada kasutusalad või kasutuskategooriad autoriseerimise nõudest juhul, kui risk on nõuetekohaselt ohjatud liidu olemasolevate konkreetsete õigusaktide alusel, millega kehtestatakse aine kasutamise suhtes miinimumnõuded seoses inimeste tervise või keskkonna kaitsega. Praegu kättesaadava teabe kohaselt ei ole otstarbekas nende sätete alusel vabastusi ette näha.
                  
               
                     (9)
                  
                  
                     Kuna puudub teave, millega põhjendada vabastust toote- ja tehnoloogiaalaseks uurimis- ja arendustegevuseks, ei ole sellise erandi tegemise kaalumine asjakohane.
                  
               
                     (10)
                  
                  
                     Kuna olemasolev teave välja pakutud ainete kasutusalade kohta on piiratud, ei ole asjakohane kehtestada selles etapis määruse (EÜ) nr 1907/2006 artikli 58 lõike 1 punkti d kohaseid läbivaatamise tähtaegu.
                  
               
                     (11)
                  
                  
                     Ained tetrapliitrioksiidsulfaat, pentapliitetraoksiidsulfaat, oranž pliimennik (pliitetraoksiid) ja pliimonooksiid (pliioksiid) vastavad määruses (EÜ) nr 1272/2008 sätestatud reproduktiivtoksiliste ainete (1A kategooria) hulka klassifitseerimise kriteeriumidele ja seega määruse (EÜ) nr 1907/2006 XIV lisasse kandmise kriteeriumidele, mis on sätestatud selle määruse artikli 57 punktis c. Ained on määratletud ja kantud kandidaatainete loetellu samuti vastavalt määruse (EÜ) nr 1907/2006 artiklile 59 ning kemikaaliameti 10. novembri 2016. aasta soovituses on need ained nimetatud määruse (EÜ) nr 1907/2006 XIV lisasse kandmise jaoks prioriteetseteks aineteks vastavalt selle määruse artikli 58 lõigetele 3 ja 4. Plii ja selle ühendite kasutamist reguleeritakse nõukogu direktiiviga 98/24/EÜ (5) ja mingil määral Euroopa Parlamendi ja nõukogu direktiiviga 2010/75/EL (6) ja selle rakendusmeetmetega, millega kehtestatakse parima võimaliku tehnika (PVT) alased järeldused. Peale selle tulevad läbivaatamisele direktiiviga 98/24/EÜ pliiühendite suhtes kehtestatud ja liidus siduvad töökeskkonna piirnorm ja bioloogiline piirnorm. Seepärast, ja võttes arvesse rangemate töökohal kohaldatavate meetmete võimalikku vastuvõtmist, on asjakohane lükata edasi otsuse tegemine nende ainete lisamise kohta määruse (EÜ) nr 1907/2006 XIV lisasse. Lisaks on plii ja selle ühendite heide keskkonda direktiivi 2010/75/EL ja selle eelkäijate rakendamise tulemusena vähenenud ning vähenemine jätkub, nagu nähtub Euroopa saasteainete heite- ja ülekanderegistri aruannetest, samuti on uute PVT alaste järelduste vastuvõtmise ja neid kajastavate lubade ajakohastamise tulemusena oodata edasist vähenemist.
                  
               
                     (12)
                  
                  
                     Kõik 1-metüül-2-pürrolidooni (NMP) kasutusalad on piiratud vastavalt määruse (EÜ) nr 1907/2006 XVII lisale. NMP olemuslikud omadused sarnanevad N,N-dimetüülatseetamiidi (DMAC) ja N,N-dimetüülformamiidi (DMF) olemuslike omadustega, neil kolmel ainel on sarnased tööstuslikud kasutusalad ning neid saab vähemalt mõne kasutusala puhul käsitada asendusainetena, isegi kui neid üldiselt sobivate asendusainetena käsitada ei saa. Võttes arvesse nende kolme aine sarnasusi, et tagada järjepidev regulatiivne lähenemisviis, (7) tuleks otsus NMP lisamise kohta määruse (EÜ) nr 1907/2006 XIV lisasse edasi lükata, nagu tehti DMAC ja DMFi puhul, kui komisjon kaalus vastavalt kemikaaliameti 17. jaanuari 2013. aasta (8) ja 6. veebruari 2014. aasta soovitusi (9).
                  
               
                     (13)
                  
                  
                     Vältimaks enneaegset vananemist toodete või liittoodete puhul, mida enam pärast määruse (EÜ) nr 1907/2006 XIV lisas osutatud sulgemiskuupäeva ei toodeta, peavad mõned kõnealusesse lisasse kantud ained (ainena või segu koostisainena) olema kättesaadavad nimetatud toodete või liittoodete parandamiseks vajalike varuosade tootmiseks, seda juhul, kui need tooted või liittooted ei saa ilma nende varuosadeta otstarbekohaselt töötada, samuti juhul, kui mõned XIV lisasse kantud ained (ainena või segu koostisainena) on vajalikud selliste toodete või liittoodete parandamiseks. Selleks et lihtsustada kõnealuste kasutusalade jaoks autoriseeringu taotlemist, tuleks kehtivat üleminekukorda pikendada, et võimaldada niisugustel juhtudel autoriseeringu taotlemist lihtsustavate rakendusmeetmete vastuvõtmist. Peale selle tuleks läbi vaadata määruse (EÜ) nr 1907/2006 XIV lisa tabelis esitatud märkuste sõnastus, et tagada terminoloogia ühtsus toodete ja liittoodete puhul, võttes arvesse Euroopa Kohtu otsust kohtuasjas C-106/14 (10).
                  
               
                     (14)
                  
                  
                     Seetõttu tuleks määrust (EÜ) nr 1907/2006 vastavalt muuta.
                  
               
                     (15)
                  
                  
                     Käesoleva määrusega ettenähtud meetmed on kooskõlas määruse (EÜ) nr 1907/2006 artikli 133 kohaselt asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1907/2006 XIV lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. veebruar 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 396, 30.12.2006, lk 1.
         
            (2)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (ELT L 353, 31.12.2008, lk 1).
         
            (3)  https://echa.europa.eu/documents/10162/13640/7th_axiv_recommendation_november2016_en.pdf/
         
            (4)  https://echa.europa.eu/documents/10162/13640/8th_axiv_recommendation_february2018_en.pdf/
         
            (5)  Nõukogu 7. aprilli 1998. aasta direktiiv 98/24/EÜ töötajate tervise ja ohutuse kaitse kohta keemiliste mõjuritega seotud ohtude eest tööl (neljateistkümnes üksikdirektiiv direktiivi 89/391/EMÜ artikli 16 lõike 1 tähenduses) (EÜT L 131, 5.5.1998, lk 11).
         
            (6)  Euroopa Parlamendi ja nõukogu 24. novembri 2010. aasta direktiiv 2010/75/EL tööstusheidete kohta (saastuse kompleksne vältimine ja kontroll) (ELT L 334, 17.12.2010, lk 17).
         
            (7)  https://echa.europa.eu/rmoa/-/dislist/details/0b0236e181ffe81a
         
            (8)  https://echa.europa.eu/documents/10162/13640/4th_a_xiv_recommendation_17jan2013_en.pdf/
         
            (9)  https://echa.europa.eu/documents/10162/13640/5th_a_xiv_recommendation_06feb2014_en.pdf/
         
            (10)  Euroopa Kohtu 10. septembri 2015. aasta otsus, Fédération des entreprises du commerce et de la distribution (FCD) ja Fédération des magasins de bricolage et de l’aménagement de la maison (FMB), C-106/14, ECLI:EU:C:2015:576.
      
      
         
            LISA
            Määruse (EÜ) nr 1907/2006 XIV lisa tabelit muudetakse järgmiselt.
            
                        1)
                     
                     
                        Lisatakse järgmised kanded:
                        
                                     
                                 
                                 
                                     
                                 
                                 
                                     
                                 
                                 
                                    Üleminekukord
                                 
                                 
                                     
                                 
                                 
                                     
                                 
                              
                                    Kanne
                                    nr
                                 
                                 
                                    Aine
                                 
                                 
                                    Artiklis 57 osutatud aine olemuslik(ud) omadus(ed)
                                 
                                 
                                    Taotluse esitamise tähtaeg (1)
                                    
                                 
                                 
                                    Sulgemiskuupäev (2)
                                    
                                 
                                 
                                    Vabastatud kasutusalad või -kategooriad
                                 
                                 
                                    Läbivaatamise tähtaeg
                                 
                              
                                    „44.
                                 
                                 
                                    1,2-benseendikarboksüülhappe diheksüülester, hargnenud ja hargnemata ahelaga
                                    EÜ nr: 271-093-5
                                    CAS nr: 68515-50-4
                                 
                                 
                                    Reproduktiivtoksiline (1B kategooria)
                                 
                                 
                                    27. august 2021 (*)
                                 
                                 
                                    27. veebruar 2023 (**)
                                 
                                 
                                    –
                                 
                                 
                                    –
                                 
                              
                                    45.
                                 
                                 
                                    Diheksüülftalaat
                                    EÜ nr: 201-559-5
                                    CAS nr: 84-75-3
                                 
                                 
                                    Reproduktiivtoksiline (1B kategooria)
                                 
                                 
                                    27. august 2021 (*)
                                 
                                 
                                    27. veebruar 2023 (**)
                                 
                                 
                                    –
                                 
                                 
                                    –
                                 
                              
                                    46.
                                 
                                 
                                    1,2-benseendikarboksüülhappe di-C6–10-alküülestrid; 1,2-benseendikarboksüülhappe detsüül-, heksüül- ja oktüülestrite segu, ≥ 0,3 % diheksüülftalaadisisaldusega (EÜ nr 201-559-5)
                                    EÜ nr: 271-094-0; 272-013-1
                                    CAS nr: 68515-51-5; 68648-93-1
                                 
                                 
                                    Reproduktiivtoksiline (1B kategooria)
                                 
                                 
                                    27. august 2021 (*)
                                 
                                 
                                    27. veebruar 2023 (**)
                                 
                                 
                                    –
                                 
                                 
                                    –
                                 
                              
                                    47.
                                 
                                 
                                    Triksülüülfosfaat
                                    EÜ nr: 246-677-8
                                    CAS nr: 25155-23-1
                                 
                                 
                                    Reproduktiivtoksiline (1B kategooria)
                                 
                                 
                                    27. november 2021 (*)
                                 
                                 
                                    27. mai 2023 (**)
                                 
                                 
                                    –
                                 
                                 
                                    –
                                 
                              
                                    48.
                                 
                                 
                                    Naatriumperboraat; perboorhappe naatriumsool
                                    EÜ nr: 239-172-9; 234-390-0
                                    CAS nr: –
                                 
                                 
                                    Reproduktiivtoksiline (1B kategooria)
                                 
                                 
                                    27. november 2021 (*)
                                 
                                 
                                    27. mai 2023 (**)
                                 
                                 
                                    –
                                 
                                 
                                    –
                                 
                              
                                    49.
                                 
                                 
                                    Naatriumperoksometaboraat
                                    EÜ nr: 231-556-4
                                    CAS nr: 7632-04-4
                                 
                                 
                                    Reproduktiivtoksiline (1B kategooria)
                                 
                                 
                                    27. november 2021 (*)
                                 
                                 
                                    27. mai 2023 (**)
                                 
                                 
                                    –
                                 
                                 
                                    –
                                 
                              
                                    50.
                                 
                                 
                                    5-sec-butüül-2-(2,4-dimetüültsükloheks-3-een-1-üül)-5-metüül-1,3-dioksaan [1], 5-sec-butüül-2-(4,6-dimetüültsükloheks-3-een-1-üül)-5-metüül-1,3-dioksaan [2] [hõlmab [1] ja [2] kõiki üksikuid stereoisomeere ja nende kõiki kombinatsioone]
                                    EÜ nr: –
                                    CAS nr: –
                                 
                                 
                                    vPvB
                                 
                                 
                                    27. veebruar 2022 (*)
                                 
                                 
                                    27. august 2023 (**)
                                 
                                 
                                    –
                                 
                                 
                                    –
                                 
                              
                                    51.
                                 
                                 
                                    2-(2H-bensotriasool-2-üül)-4,6-di-tert-pentüülfenool (UV-328)
                                    EÜ nr: 247-384-8
                                    CAS nr: 25973-55-1
                                 
                                 
                                    PBT, vPvB
                                 
                                 
                                    27. mai 2022
                                 
                                 
                                    27. november 2023
                                 
                                 
                                    –
                                 
                                 
                                    –
                                 
                              
                                    52.
                                 
                                 
                                    2,4-di-tert-butüül-6-(5-klorobensotriasool-2-üül)fenool (UV-327)
                                    EÜ nr: 223-383-8
                                    CAS nr: 3864-99-1
                                 
                                 
                                    vPvB
                                 
                                 
                                    27. mai 2022
                                 
                                 
                                    27. november 2023
                                 
                                 
                                    –
                                 
                                 
                                    –
                                 
                              
                                    53.
                                 
                                 
                                    2-(2H-bensotriasool-2-üül)-4-(tert-butüül)-6-(sec-butüül)fenool (UV-350)
                                    EÜ nr: 253-037-1
                                    CAS nr: 36437-37-3
                                 
                                 
                                    vPvB
                                 
                                 
                                    27. mai 2022
                                 
                                 
                                    27. november 2023
                                 
                                 
                                    –
                                 
                                 
                                    –
                                 
                              
                                    54.
                                 
                                 
                                    2-bensotriasool-2-üül-4,6-di-tert-butüülfenool (UV-320)
                                    EÜ nr: 223-346-6
                                    CAS nr: 3846-71-7
                                 
                                 
                                    PBT, vPvB
                                 
                                 
                                    27. mai 2022
                                 
                                 
                                    27. november 2023
                                 
                                 
                                    –
                                 
                                 
                                    –“
                                 
                              
                  
                        2)
                     
                     
                        Tähis „(*)“ lisatakse veerus „Taotluse esitamise tähtaeg“ järgmiste ainete kandenumbrile: 32–43.
                     
                  
                        3)
                     
                     
                        Tähis „(**)“ lisatakse veerus „Sulgemiskuupäev“ järgmiste ainete kandenumbrile: 32–43.
                     
                  
                        4)
                     
                     
                        Tabeli järel esitatud märkused asendatakse järgmistega:
                        
                                    „(*)
                                 
                                 
                                    1. september 2021 aine kasutamisel selliste toodete või liittoodete parandamiseks vajalike varuosade (milleks on tooted või liittooted) tootmises, mille tootmine on lõppenud või lõpeb enne selle aine kandes esitatud sulgemiskuupäeva, juhul, kui seda ainet kasutati nende toodete või liittoodete tootmisel ja need tooted või liittooted ei saa ilma nende varuosadeta otstarbekohaselt töötada ja varuosa ei saa ilma selle aineta toota, ning aine kasutamisel (eraldi või seguna) selliste toodete või liittoodete parandamisel, kus ainet kasutati eraldi või seguna nende toodete või liittoodete tootmisel ja neid ei ole võimalik ilma seda ainet kasutamata parandada.
                                 
                              
                                    (**)
                                 
                                 
                                    1. märts 2023 aine kasutamisel selliste toodete või liittoodete parandamiseks vajalike varuosade (milleks on tooted või liittooted) tootmises, mille tootmine on lõppenud või lõpeb enne selle aine kandes esitatud sulgemiskuupäeva, juhul, kui seda ainet kasutati nende toodete või liittoodete tootmisel ja need tooted või liittooted ei saa ilma nende varuosadeta otstarbekohaselt töötada ja varuosa ei saa ilma selle aineta toota, ning aine kasutamisel (eraldi või seguna) selliste toodete või liittoodete parandamisel, kus ainet kasutati eraldi või seguna nende toodete või liittoodete tootmisel ja neid ei ole võimalik ilma seda ainet kasutamata parandada.
                                 
                              
                                    (***)
                                 
                                 
                                    Ei täida kantserogeeniks klassifitseerimise kriteeriume, kui sisaldab < 0,005 % (w/w) benso[a]püreeni (Einecsi nr 200-028-5).“
                                 
                              
                  
               (1)  Artikli 58 lõike 1 punkti c alapunktis ii osutatud kuupäev.
            
               (2)  Artikli 58 lõike 1 punkti c alapunktis i osutatud kuupäev.